ᱪᱚᱸᱫᱽᱨᱚᱯᱩᱨ

ᱪᱚᱸᱫᱽᱨᱚᱯᱩᱨ (ᱢᱟᱬᱟᱝ ᱫᱚ ᱪᱟᱸᱫᱟ ᱧᱩᱛᱩᱢ ᱛᱮ ᱵᱟᱰᱟᱭᱚᱜ ᱠᱟᱱᱟ ᱛᱟᱦᱮᱸᱫ, ᱑᱙᱖᱔ ᱥᱟᱞ ᱫᱷᱟᱹᱵᱤᱡ ᱟᱹᱢᱟᱹᱞᱮᱛ ᱧᱩᱛᱩᱢ ᱫᱚ) ᱫᱚ ᱥᱤᱧᱚᱛ ᱨᱮᱱᱟᱜ ᱢᱚᱦᱟᱨᱟᱥᱴᱨᱚ ᱯᱚᱱᱚᱛ ᱨᱮᱱᱟᱜ ᱪᱚᱸᱫᱽᱨᱚᱯᱩᱨ ᱦᱚᱱᱚᱛ ᱨᱮ ᱢᱤᱫ ᱥᱚᱦᱚᱨ ᱟᱨ ᱢᱤᱫ ᱱᱚᱜᱚᱨ ᱱᱤᱜᱟᱢ ᱠᱟᱱᱟ ᱾ ᱱᱚᱣᱟ ᱪᱚᱸᱫᱽᱨᱚᱯᱩᱨ ᱦᱚᱱᱚᱛ ᱨᱮᱱᱟᱜ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱪᱚᱸᱫᱽᱨᱚᱯᱩᱨ ᱫᱚ ᱑᱓ ᱟᱱᱟᱜ ᱥᱚᱛᱟᱵᱽᱫᱤ ᱨᱮᱱᱟᱜ ᱢᱤᱫ ᱜᱚᱸᱰ ᱨᱟᱡᱟ ᱠᱷᱟᱸᱰᱠᱭᱟ ᱵᱚᱞᱞᱟᱞ ᱥᱟᱦ ᱦᱚᱛᱮᱛᱮ ᱛᱷᱟᱯᱚᱱ ᱟᱠᱟᱱᱟ ᱢᱤᱫ ᱠᱤᱞᱟ ᱥᱚᱦᱚᱨ ᱠᱟᱱᱟ ᱾ ᱱᱚᱣᱟ ᱥᱚᱦᱚᱨ ᱫᱚ ᱮᱨᱚᱜ ᱜᱟᱰᱟ ᱟᱨ ᱡᱚᱨᱯᱚᱛ ᱜᱟᱰᱟ ᱴᱷᱮᱱ ᱢᱮᱱᱟᱜᱼᱟ ᱾ ᱥᱚᱦᱚᱨ ᱥᱩᱨᱥᱩᱯᱩᱨ ᱨᱮᱱᱟᱜ ᱴᱚᱴᱷᱟ ᱫᱚ ᱠᱚᱭᱞᱟ ᱨᱮᱱᱟᱜ layers ᱛᱮ ᱠᱤᱥᱟᱹᱬᱟ ᱾ ᱾  ᱚᱱᱟ ᱞᱟᱹᱜᱤᱫ ᱛᱮ, ᱪᱚᱸᱫᱽᱨᱚᱯᱩᱨ ᱫᱚ "ᱦᱮᱸᱫᱮ ᱥᱚᱱᱟ ᱥᱚᱦᱚᱨ" ᱞᱮᱠᱟᱛᱮ ᱵᱟᱰᱟᱭᱚᱜᱼᱟ ᱾

ᱪᱷᱟᱹᱴᱭᱟᱹᱨ

ᱱᱟᱜᱟᱢ

ᱚᱛᱱᱚᱜ
ᱪᱚᱸᱫᱽᱨᱚᱯᱩᱨ ᱫᱚ ᱛᱟᱞᱢᱟ ᱥᱤᱧᱚᱛ ᱨᱮ ᱢᱚᱦᱟᱨᱟᱥᱴᱨᱚ ᱯᱚᱱᱚᱛ ᱨᱮᱱᱟᱜ ᱥᱟᱢᱟᱝ ᱥᱮᱦᱮᱫ ᱨᱮ ᱑᱙.᱕᱗°N ᱞᱟᱴᱤᱴᱭᱩᱰ ᱟᱨ ᱗᱙.᱑᱘°E ᱞᱚᱝᱜᱤᱴᱭᱩᱰ ᱨᱮ ᱢᱮᱱᱟᱜᱼᱟ ᱾ ᱪᱚᱸᱫᱽᱨᱚᱯᱩᱨ ᱫᱚ ᱫᱚᱨᱭᱟ ᱟᱴᱮᱫ ᱠᱷᱚᱱ ᱫᱚ ᱑᱘᱙.᱙᱐ ᱢᱤᱴᱚᱨ ᱩᱥᱩᱞ ᱨᱮ ᱢᱮᱱᱟᱜᱼᱟ ᱾ ᱥᱚᱦᱚᱨ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱑᱖᱒.᱔᱑ ᱠᱤᱞᱚᱢᱤᱴᱚᱨ᱒ ᱢᱮᱱᱟᱜᱼᱟ ᱾ ᱥᱚᱦᱚᱨ ᱨᱮᱱᱟᱜ ᱠᱚᱧᱮᱼᱮᱛᱚᱢ ᱡᱤᱞᱤᱧ ᱫᱚ ᱑᱕.᱙᱐ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ, ᱟᱫᱚ ᱥᱟᱢᱟᱝᱼᱯᱟᱪᱮ ᱡᱤᱞᱤᱧ ᱫᱚ ᱑᱐.᱙᱐ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ ᱾ ᱥᱚᱦᱚᱨ ᱨᱮᱱᱟᱜ ᱰᱷᱚᱞ ᱟᱱ ᱫᱚ ᱠᱚᱧᱮ ᱠᱷᱚᱱ ᱮᱛᱚᱢ ᱥᱮᱦᱮᱫ ᱢᱮᱱᱟᱜᱼᱟ ᱾

ᱪᱚᱸᱫᱽᱨᱚᱯᱩᱨ ᱫᱚ ᱮᱨᱟᱭ ᱟᱨ ᱡᱚᱨᱯᱚᱛ ᱜᱟᱰᱟ ᱴᱷᱮᱱ ᱢᱮᱱᱟᱜᱼᱟ ᱾ ᱮᱨᱟᱭ ᱜᱟᱰᱟ ᱨᱮ ᱵᱟᱱ ᱨᱮᱱᱟᱜ ᱱᱟᱜᱟᱢ ᱢᱮᱱᱟᱜᱼᱟ ᱾ ᱥᱚᱦᱚᱨ ᱨᱮᱱᱟᱜ ᱵᱷᱤᱛ ᱴᱷᱮᱱ ᱵᱟᱱ ᱨᱮᱱᱟᱜ ᱱᱚᱡᱚᱨ ᱦᱤᱡᱩᱜ ᱠᱟᱱᱟ ᱾ ᱥᱚᱦᱚᱨ ᱠᱚᱧᱮ ᱨᱮ ᱮᱨᱟᱭ ᱜᱟᱰᱟ ᱴᱷᱮᱱ ᱢᱤᱫᱴᱟᱹᱝ ᱰᱮᱢ ᱵᱮᱱᱟᱣ ᱟᱠᱟᱱᱟ, ᱚᱠᱚᱭᱟᱜ ᱫᱟᱲᱮ ᱒᱐᱗ ᱢᱤᱞᱤᱭᱚᱱ ᱠᱭᱩᱵᱤᱠ ᱢᱤᱴᱚᱨ ᱢᱮᱱᱟᱜᱼᱟ ᱾ ᱜᱚᱱᱛᱤᱫᱮᱵᱽ ᱱᱟᱞᱟ ᱫᱚ ᱪᱚᱸᱫᱽᱨᱚᱯᱩᱨ ᱥᱩᱯᱚᱨ ᱛᱷᱚᱨᱢᱚᱞ ᱯᱟᱣᱟᱨ ᱥᱴᱮᱥᱚᱱ ᱪᱮᱛᱟᱱ ᱮᱞᱟᱠᱟ ᱠᱷᱚᱱ ᱚᱸᱰᱚᱠᱚᱜᱼᱟ ᱾ ᱢᱚᱪᱪᱷᱤ ᱞᱟᱱᱟ ᱫᱚ ᱥᱮᱱᱴᱨᱟᱞ ᱯᱷᱚᱨᱮᱥᱴ ᱨᱮᱱᱡᱟᱨᱥ ᱠᱚᱞᱮᱡᱽ ᱪᱮᱛᱟᱱ ᱮᱞᱟᱠᱟ ᱠᱷᱚᱱ ᱚᱸᱰᱚᱠᱚᱜᱼᱟ ᱾

ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱪᱚᱸᱫᱽᱨᱚᱯᱩᱨ ᱨᱤᱱ ᱦᱚᱲ ᱮᱞ ᱫᱚ ᱓᱗᱕,᱐᱐᱐ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾

ᱯᱟᱹᱨᱥᱤ
ᱪᱚᱸᱫᱽᱨᱚᱯᱩᱨ ᱨᱮ ᱰᱮᱦᱮᱨ ᱛᱮᱫ ᱦᱚᱲ ᱦᱚᱛᱮᱛᱮ ᱢᱟᱨᱟᱴᱷᱤ ᱠᱚ ᱨᱚᱲᱟ ᱾ ᱢᱩᱬ ᱜᱚᱸᱰᱤ ᱫᱚ ᱪᱚᱸᱫᱽᱨᱚᱯᱩᱨ ᱨᱮ ᱰᱮᱦᱮᱨ ᱛᱮᱫ ᱜᱚᱸᱰ ᱦᱚᱛᱮᱛᱮ ᱠᱚ ᱨᱚᱲᱟ ᱾ ᱦᱚᱲ ᱫᱚ ᱦᱤᱱᱫᱤ ᱟᱨ ᱤᱝᱞᱤᱥ ᱦᱚᱸᱠᱚ ᱨᱚᱲ ᱫᱟᱲᱮᱭᱟᱜᱼᱟ ᱾

ᱟᱠᱷᱤᱞ ᱵᱷᱟᱨᱚᱛᱤᱭᱚ ᱢᱟᱨᱟᱴᱷᱤ ᱥᱟᱦᱤᱛᱭᱚ ᱥᱟᱢᱢᱮᱞᱟᱱ, ᱢᱟᱨᱟᱴᱷᱤ ᱥᱟᱦᱤᱛᱭᱚ ᱴᱷᱮᱱ ᱥᱟᱢᱢᱮᱞᱟᱱ, ᱵᱟᱨ ᱫᱷᱟᱹᱣ ᱪᱚᱸᱫᱽᱨᱚᱯᱩᱨ ᱨᱮ ᱑᱙᱗᱙ ᱥᱟᱞ ᱨᱮ (ᱯᱟᱨᱥᱮᱛ ᱵᱟᱢᱚᱱ ᱠᱥᱨᱤᱥᱚᱱ ᱪᱚᱨᱜᱷᱚᱲᱮ) ᱟᱨ ᱒᱐᱑᱒ ᱥᱟᱞ ᱨᱮ (ᱯᱟᱨᱥᱮᱛ ᱵᱚᱥᱚᱸᱛ ᱟᱵᱟᱡᱤ ᱫᱚᱦᱟᱠᱮ) ᱡᱚᱲᱟᱣ ᱮᱱᱟ ᱾Marathi literary congregation concludes in Chandrapur.

᱒᱐᱑᱖ ᱥᱟᱞ ᱨᱮ, ᱡᱷᱤᱡ ᱥᱟᱹᱜᱩᱱ ᱵᱷᱟᱨᱚᱛ ᱡᱟᱠᱟᱛ ᱜᱚᱸᱰᱤ ᱫᱷᱚᱨᱢᱤᱠ ᱥᱮᱢᱞᱮᱫ ᱫᱚ ᱛᱟᱞᱢᱟ ᱯᱨᱟᱸᱛ ᱟᱨ ᱵᱚᱨᱟᱨ ᱜᱚᱸᱰᱤᱣᱟᱱᱟ ᱥᱚᱢᱟᱡᱽ ᱥᱮᱵᱟ ᱥᱟᱢᱤᱴᱤ ᱦᱚᱛᱮᱛᱮ ᱦᱚᱛᱮᱛᱮ ᱪᱚᱸᱫᱽᱨᱚᱯᱩᱨ ᱠᱷᱚᱱ ᱓᱐ ᱠᱤᱞᱚᱢᱤᱴᱚᱨ ᱠᱚᱧᱮ ᱯᱟᱪᱮ ᱨᱮ ᱣᱚᱨᱚᱨᱟ ᱨᱮ ᱡᱚᱲᱟᱣ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱯᱟᱨᱥᱮᱛ ᱨᱟᱡᱟ ᱵᱤᱨᱥᱟᱦ ᱠᱨᱤᱥᱱᱚᱥᱟᱦ ᱚᱛᱨᱟᱢ ᱮ ᱛᱟᱦᱮᱸ ᱠᱟᱱᱟ, ᱱᱩᱭ ᱠᱷᱟᱸᱰᱠᱭᱟ ᱵᱚᱞᱞᱟᱞ ᱥᱟᱦ ᱨᱤᱱᱤᱡ ᱵᱚᱝᱥᱚ ᱟᱨ ᱪᱚᱸᱫᱽᱨᱚᱯᱩᱨ ᱨᱤᱱᱤᱡ ᱱᱟᱢᱫᱷᱟᱨᱤ ᱜᱚᱸᱰ ᱨᱟᱡᱟ ᱛᱟᱦᱮᱸ ᱠᱟᱱᱟ ᱾

ᱥᱟᱜᱟᱲᱚᱢ
ᱪᱚᱸᱫᱽᱨᱚᱯᱩᱨ ᱫᱚ ᱢᱩᱬ ᱯᱚᱱᱚᱛ ᱨᱟᱡᱽᱰᱟᱦᱟᱨ MH MSH 6, MH MSH 9 ᱟᱨ ᱯᱚᱱᱚᱛ ᱨᱟᱡᱽᱰᱟᱦᱟᱨ MH SH 233, MH SH 243 ᱟᱨ MH SH 264 ᱴᱷᱮᱱ ᱢᱮᱱᱟᱜᱼᱟ ᱾ ᱪᱚᱸᱫᱽᱨᱚᱯᱩᱨ ᱫᱚ ᱢᱚᱦᱟᱨᱟᱥᱴᱨᱚ ᱯᱚᱱᱚᱛ ᱥᱚᱲᱚᱠ ᱥᱟᱜᱟᱲᱚᱢ ᱱᱤᱜᱟᱢ ᱫᱚ ᱵᱟᱥ ᱥᱮᱵᱟ ᱦᱚᱛᱮᱛᱮ ᱢᱚᱦᱟᱨᱟᱥᱴᱨᱚ ᱨᱮᱱᱟᱜ ᱟᱹᱰᱤ ᱜᱟᱱ ᱥᱚᱦᱚᱨ ᱠᱷᱚᱱ ᱡᱚᱲᱟᱜ ᱟᱠᱟᱱᱟ ᱾

ᱪᱚᱸᱫᱽᱨᱚᱯᱩᱨ ᱨᱮᱞᱣᱮ ᱥᱴᱮᱥᱚᱱ ᱨᱤᱱᱤᱡ ᱢᱮᱱᱮᱡᱢᱮᱱᱴ ᱫᱚ ᱛᱟᱞᱢᱟ ᱨᱮᱞᱣᱮ ᱨᱮᱱᱟᱜ ᱱᱟᱜᱽᱯᱩᱨ ᱥᱤᱟᱨ ᱨᱮᱞᱣᱮ ᱰᱤᱵᱤᱡᱚᱱ ᱦᱚᱛᱮᱛᱮ ᱦᱩᱭᱩᱜᱼᱟ ᱾  ᱱᱚᱣᱟ ᱱᱟᱶᱟ ᱫᱤᱞᱞᱤᱼᱪᱮᱱᱱᱟᱭ ᱢᱩᱬ ᱰᱟᱦᱟᱨ ᱴᱷᱮᱱ ᱢᱮᱱᱟᱜᱼᱟ ᱾ ᱪᱟᱸᱫᱟ ᱠᱤᱞᱟ ᱨᱮᱞᱣᱮ ᱥᱴᱮᱥᱚᱱ ᱨᱤᱱᱤᱡ ᱢᱮᱱᱮᱡᱢᱮᱱᱴ ᱫᱚ ᱮᱛᱚᱢ ᱥᱟᱢᱟᱝ ᱰᱤᱵᱤᱡᱚᱱ ᱦᱚᱛᱮᱛᱮ ᱦᱩᱭᱩᱜᱼᱟ ᱾ ᱱᱚᱣᱟ ᱵᱚᱞᱦᱟᱨᱥᱟᱦᱼᱜᱚᱸᱰᱤᱭᱟ ᱰᱟᱦᱟᱨ ᱴᱷᱮᱱ ᱢᱮᱱᱟᱜᱼᱟ ᱾ ᱥᱚᱦᱚᱨ ᱨᱮᱱᱟᱜ ᱥᱤᱢᱟᱹ ᱵᱷᱤᱛᱤᱨ ᱨᱮ ᱮᱴᱟᱜ ᱨᱮᱞᱣᱮ ᱥᱴᱮᱥᱚᱱ ᱵᱤᱵᱮᱠᱟᱱᱚᱱᱫᱽ ᱱᱚᱜᱚᱨ ᱨᱮᱞᱣᱮ ᱥᱴᱮᱥᱚᱱ, ᱵᱟᱹᱵᱩᱯᱮᱴᱷ ᱨᱮᱞᱣᱮ ᱥᱴᱮᱥᱚᱱ ᱟᱨ ᱪᱷᱚᱴᱤ ᱯᱟᱲᱚᱞᱤ ᱨᱮᱞᱣᱮ ᱥᱴᱮᱥᱚᱱ ᱢᱮᱱᱟᱜᱼᱟ ᱾

ᱢᱚᱦᱟᱨᱟᱥᱴᱨᱚ ᱩᱰᱟᱹᱱ ᱰᱟᱹᱦᱤ ᱩᱛᱷᱱᱟᱹᱣ ᱠᱚᱢᱯᱟᱹᱱᱤ ᱦᱚᱛᱮᱛᱮ ᱪᱟᱪᱞᱟᱣ ᱠᱟᱱᱟ ᱪᱚᱸᱫᱽᱨᱚᱯᱩᱨ ᱩᱰᱟᱹᱱ ᱰᱟᱹᱦᱤ, ᱥᱚᱦᱚᱨ ᱠᱷᱚᱱ ᱫᱚ ᱑᱒ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱮᱢᱮᱪ ᱮᱥᱮᱪ ᱒᱖᱔ ᱴᱷᱮᱱ ᱢᱚᱨᱵᱟ ᱟᱹᱛᱩ ᱨᱮ ᱢᱮᱱᱟᱜᱼᱟ ᱾ ᱩᱰᱟᱹᱱ ᱯᱟᱴᱴᱤ ᱨᱮᱱᱟᱜ ᱡᱤᱞᱤᱧ ᱫᱚ ᱙᱕᱐ ᱢᱤᱴᱚᱨ ᱢᱮᱱᱟᱜᱼᱟ ᱾ ᱚᱱᱟ ᱞᱟᱹᱜᱤᱫ ᱛᱮ, ᱮᱢᱮᱰᱤᱥᱤ ᱪᱚᱸᱫᱽᱨᱚᱯᱩᱨ ᱠᱷᱚᱱ ᱔᱐ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱵᱤᱦᱤᱨᱜᱟᱶ ᱨᱮ ᱢᱤᱫᱴᱟᱹᱝ ᱦᱟᱹᱨᱭᱟᱹᱲ ᱚᱛ ᱩᱰᱟᱹᱱ ᱰᱟᱹᱦᱤ ᱵᱮᱱᱟᱣ ᱠᱟᱱᱟ ᱾ ᱥᱮᱰᱭᱩᱞ ᱩᱰᱟᱹᱜᱟᱜ ᱥᱟᱶ ᱥᱩᱨ ᱨᱮᱱᱟᱜ ᱩᱰᱟᱹᱱ ᱰᱟᱹᱦᱤ ᱱᱟᱜᱽᱯᱩᱨ ᱨᱮ ᱰᱨ. ᱵᱟᱵᱟᱥᱟᱦᱮᱵᱽ ᱟᱢᱵᱮᱰᱠᱚᱨ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱠᱟᱱᱟ ᱾

ᱫᱷᱚᱨᱚᱢ

᱒᱐᱑᱒ ᱥᱟᱞ ᱥᱟᱹᱦᱤᱛ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱪᱚᱸᱫᱽᱨᱚᱯᱩᱨ ᱨᱮ ᱗᱑.᱘᱔ ᱥᱟᱭᱠᱚᱲᱟ ᱦᱚᱲ ᱫᱚ ᱦᱤᱱᱫᱩ ᱢᱮᱱᱟᱜ ᱠᱚᱣᱟ, ᱑᱕.᱖᱔ ᱥᱟᱭᱠᱚᱲᱟ ᱫᱚ ᱵᱩᱫᱫᱷᱚ ᱢᱮᱱᱟᱜ ᱠᱚᱣᱟ, ᱑᱐.᱐᱗ ᱥᱟᱭᱠᱚᱲᱟ ᱫᱚ ᱢᱩᱥᱞᱤᱢ ᱢᱮᱱᱟᱜ ᱠᱚᱣᱟ, ᱐.᱙᱔ ᱥᱟᱭᱠᱚᱲᱟ ᱫᱚ ᱤᱥᱟᱹᱭ ᱢᱮᱱᱟᱜ ᱠᱚᱣᱟ, ᱐.᱕᱔ ᱥᱟᱭᱠᱚᱲᱟ ᱫᱚ ᱡᱮᱭᱱ ᱢᱮᱱᱟᱜ ᱠᱚᱣᱟ, ᱐.᱔᱔ ᱥᱟᱭᱠᱚᱲᱟ ᱫᱚ ᱥᱤᱠᱷ ᱢᱮᱱᱟᱜ ᱠᱚᱣᱟ, ᱐.᱔᱗ ᱥᱟᱭᱠᱚᱲᱟ ᱫᱚ ᱮᱴᱟᱜ ᱫᱷᱚᱨᱚᱢ ᱠᱚ ᱢᱮᱱᱟᱜ ᱠᱚᱣᱟ ᱟᱨ ᱐.᱐᱕ ᱥᱟᱭᱠᱚᱲᱟ ᱫᱚ ᱪᱤᱱᱟᱹᱦ ᱚᱠᱟ ᱫᱷᱚᱨᱚᱢ ᱠᱷᱚᱱ ᱵᱟᱱᱩᱜ ᱠᱚᱣᱟ ᱾

ᱠᱟᱹᱣᱰᱤ ᱟᱹᱨᱤ

ᱥᱮᱪᱮᱫ

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

 Official website of Chandrapur district


ᱛᱷᱚᱠ:ᱢᱚᱦᱟᱨᱟᱥᱴᱨᱚ ᱨᱮᱱᱟᱜ ᱥᱚᱦᱚᱨ ᱠᱚ
ᱛᱷᱚᱠ:ᱢᱚᱦᱟᱨᱟᱥᱴᱨᱚ ᱨᱮ ᱛᱟᱞᱩᱠ ᱠᱚ